Per què es van aturar les obres de l'estació de la Zona Franca de la línia 10 Sud del metro?
El president de la Generalitat, Quim Torra, ha aprofitat avui l'estrena de l'estació de la Zona Franca de la línia 10 Sud del metro per reclamar un front comú del conjunt d'administracions que exigeixi a l'estat espanyol les inversions perquè Catalunya tingui 'd'una vegada per totes un servei de Rodalia com cal'. Aquesta reivindicació també ha estat compartida per la batllessa de Barcelona, Ada Colau, que ha proposat d'aprofitar 'la nova etapa de relació amb el govern espanyol' per avançar en la qüestió. Ha afegit que aquesta estació és una conquesta veïnal perquè s'ha posat en funcionament gràcies a la pressió dels veïns després d'haver-se aturat les obres arran de la crisi econòmica. La nova estació de la Zona Franca és la vuitena de la línia de metro L10 i ha implicat una inversió de quaranta milions d'euros. La nova parada connectarà barris com la Marina, fins ara aïllats, i donarà servei als treballadors d'un sector econòmicament estratègic com és la Zona Franca. El conseller de Territori i Sostenibilitat, Damià Calvet, ha explicat que es tracta de la primera estació elevada construïda sobre un viaducte.
arran de la crisi econòmica